Rudolfo sala
81°46′2″ š. pl. 58°33′36″ r. ilg.﻿ / ﻿81.76722°š. pl. 58.56000°r. ilg.﻿ / 81.76722; 58.56000 Rudolfo sala (rus. Остров Рудольфа) arba Rudolfo Žemė – sala Rusijoje (Archangelsko sritis), Barenco jūroje, Prano Juozapo Žemės salyno vidurinėje dalyje. Plotas ~297 km². Krantai statūs. Sala susidariusi iš smiltainio ir bazalto, beveik visa dengiama ledynų. Aukštis iki 461 m. Saloje yra šiauriausia Rytų pusrutulio ir Eurazijos sausumos vieta – Flygelio kyšulys, nuo Šiaurės ašigalio nutolęs ~900 km. Nuo 1936 m. salos vakaruose veikė poliarinė stotis. 1873 m. šią salą, kaip ir kitas Prano Juozapo Žemės salas, atrado Julijaus Pajero ekspedicija ir pavadino Austrijos erchercogo Rudolfo (1858–1889 m.) vardu. 1914 m. saloje palaidotas Arkties tyrinėtojas Georgijus Sedovas. Salos palydovinė nuotrauka Teplicų įlanka ir poliarinės stoties įrenginiai Ledai prie salos Rudolfo salos padėtis